Priročnik Cyber-shot
Tiskanje
Prva stran > Opozorila/Nekaj o fotoaparatu > Opozorila > Opozorila

## Opozorila

Ustvarjanje varnostne kopije notranjega pomnilnika in spominske kartice
Datoteke podatkovne baze
Fotoaparata ne shranjevati na naslednjih mestih
Delovna temperatura
Nabiranje vlage
Funkcije, ki so vgrajene v fotoaparat
Kaj je 1080 60p/50p?
Združljivost slikovnih podatkov
Opombe o predvajanju filmov na drugih napravah
Opombe o zaslonu in objektivu

### Ustvarjanje varnostne kopije notranjega pomnilnika in spominske kartice

Ko je osvetljena lučka "Access" ne izklopite fotoaparata, odstranite baterije ali odstranite spominske kartice. V nasprotnem primeru lahko pride do poškodbe podatkov v notranjem pomnilniku ali na spominski kartici. Za zaščito vaših podatkov ustvarite varnostno kopijo.

### Datoteke podatkovne baze

Če v fotoaparat vstavite spominsko kartico brez podatkovne baze in vklopite fotoaparat, se del kapacitete spominske kartice samodejno uporabi za ustvarjanje podatkovne baze. To bo trajalo nekaj časa.

### Fotoaparata ne shranjevati na naslednjih mestih

- Na izjemno vročih ali vlažnih mestih
  Na mestih, kot je npr. na soncu parkiran avtomobil, lahko pride do deformacije ohišja in do nepravilnega delovanja fotoaparata.

- Pod neposredno sončno svetlobo ali v bližini toplotnega vira
  Pride lahko do deformacije ohišja in do nepravilnega delovanja fotoaparata.

- Na mestih, ki so izpostavljena tresljajem

- V bližini močnih magnetnih polj

- Na peščenih ali prašnih mestih
  Bodite pozorni, da pesek ali prah ne prodre v fotoaparat. To lahko povzroči motnje v delovanju in v nekaterih primerih fotoaparata ni mogoče več popraviti.

### Delovna temperatura

Vaš fotoaparat je zasnovan za uporabo pri temperaturi med 0 °C in 40 °C. Snemanje na izjemno hladnih ali vročih mestih ni priporočljivo.

### Opombe o nabiranju vlage

- Če fotoaparat prenesete neposredno iz mrzlega v topel prostor, se lahko zgodi, da se bo v notranjosti in na zunanjosti fotoaparata začela nabirati vlaga. Vlaga lahko povzroči motnje v delovanju fotoaparata.

- V primeru nabiranja vlage izklopite fotoaparat in počakajte okrog eno uro, da se vlaga posuši. V primeru uporabe fotoaparata kljub vlagi v notranjosti objektiva ne bo mogoče snemati jasnih slik.

### Funkcije, ki so vgrajene v fotoaparat

- Ali vaš fotoaparat podpira funkcijo GPS, lahko preverite tako, da preverite ime modela.

- Naprave, ki so združljive s sistemom GPS: DSC-HX50V

- Naprave, ki niso združljive s sistemom GPS: DSC-HX50

- V teh navodilih za uporabo je opisano delovanje naprav, ki so združljive s formatoma 1080 60p in 1080 50p.

- Na letalu postavko [Airplane Mode] nastavite na [On].

- 3D slik, ki ste jih posneli s tem fotoaparatom, ne smete dlje časa gledati na zaslonu, ki podpira 3D prikaz.

- Pri gledanju 3D slik, ki ste jih posneli s tem fotoaparatu, na zaslonu, ki podpira 3D prikaz, lahko pride do prekomernega napenjanja oči, utrujenosti ali omotičnosti. Da bi to preprečili, priporočamo, da si med gledanjem privoščite redne odmore.
  Dolžina in število odmorov je odvisno od vsakega posameznika. V primeru slabega počutja prenehajte z gledanjem 3D slik, dokler se ne počutite bolje. O tem se posvetujte z vašim zdravnikom. Natančno preberite tudi navodila za uporabo priključene naprave ali programske opreme. Prav tako upoštevajte, da je vid otrok še v fazi razvoja (predvsem pri otrocih do 6 leta starosti). Preden pustite otrokom gledati 3D slike, se o tem posvetujte s pediatrom ali oftalmologom. Prav tako bodite pozorni, da otrok pri gledanju 3D slik upošteva vsa navedena opozorila.

### Kaj je 1080 60p/50p?

- Za razliko od standardnih načinov snemanja, ki snemajo v prepletenem načinu, ta fotoaparat snemanje izvaja v progresivnem načinu. To izboljša ločljivost in zagotavlja bolj tekočo in realno sliko.

### Združljivost slikovnih podatkov

- Fotoaparat ustreza univerzalnemu standardu DCF (Design rule for Camera File system) združenja JEITA (Japan Electronics and Information Technology Industries Association).

- Družba Sony ne zagotavlja predvajanja slik, ki so bile posnete ali oblikovane z drugimi napravami, ali predvajanja slik, ki ste jih posneli s tem fotoaparatom, na drugi napravi.

### Opombe o predvajanju filmov na drugih napravah

- Ta fotoaparat za snemanje AVCHD formata uporablja MPEG-4 AVC/H.264 High Profile. Filmov, ki jih s tem fotoaparatom posnamete v AVCHD formatu, ni mogoče predvajati na naslednjih napravah.

- napravah, ki so združljive s formatom AVCHD in ne podpirajo High Profile

- in napravah, ki niso združljive s formatom AVCHD.

Ta fotoaparat za snemanje MP4 formata prav tako uporablja MPEG-4 AVC/H.264 High Profile. Zaradi tega se lahko filmi, ki ste jih s tem fotoaparatom posneli v MP4 formatu, predvajajo samo na napravah, ki podpirajo MPEG-4 AVC/H.264.

- Visokoločljive diske (HD) lahko predvajate samo na napravah, ki podpirajo AVCHD format. DVD predvajalnik ali DVD snemalnik ne more predvajati visokoločljivega diska (HD), ker ni združljiv s AVCHD formatom. Če visokoločljivi disk (HD), ki je bil posnet v AVCHD formatu, vstavite v DVD predvajalnik ali DVD snemalnik, se lahko zgodi, da diska ne boste mogli odstraniti.

### Opombe o zaslonu in objektivu

- Zaslon je izdelan z uporabo izredno natančne tehnologije, tako da je aktivnih več kot 99,99 odstotka slikovnih točk. Kljub temu se lahko na zaslonu pojavijo majhne črne pike in/ali svetle pike (rdeče, zelene, modre), ki ne izginejo. Te pike se pojavijo pri običajnem procesu izdelave in nimajo vpliva na posnetek.

- V primeru izpostavljanja zaslona ali objektiva neposredni sončni svetlobi lahko pride do motenj v delovanju. Bodite pazljivi pri shranjevanju fotoaparata v bližini okna ali na prostem.

- Ne pritiskajte na zaslon, ker lahko pride do poškodbe zaslona.

- V mrzlem prostoru se lahko zgodi, da se bodo slike premikale po zaslonu. To ni motnja v delovanju.

- Bodite pozorni, da ne ovirate premikanje objektiva in da z njim ne ravnate na silo.

Nazaj na začetek