Priročnik Cyber-shot
Tiskanje
Prva stran > Opozorila/Nekaj o fotoaparatu > Nekaj o fotoaparatu > GPS (DSC-HX50V)

## GPS (DSC-HX50V)

Opombe o sistemu GPS

- Ker se položaj GPS satelitov nenehno spreminja, se lahko zgodi, da bo določitev lokacije trajala dlje časa ali da lokacije sploh ne bo mogoče določiti. To je predvsem odvisno od lokacije in ure uporabe fotoaparata.

- Sistema GPS ne uporabljajte na mestih, ki blokirajo ali odbijajo radijske signale (senčna mesta, ki jih obdajajo stavbe ali drevesa). Fotoaparat uporabite na prostem.

- V primerih, ko fotoaparat ne sprejema signalov GPS satelitov ni mogoče določiti ali zapisati informacij o lokaciji. To se predvsem lahko zgodi na naslednjih lokacijah:

- v tunelih ali na mestih, ki jih senčijo zgradbe,

- med stavbami ali na ulicah, ki so obdane s stavbami,

- na lokacijah pod zemljo, na lokacijah, ki so obdane z drevesi, pod mostom ali na lokacijah, ki so izpostavljene močnim magnetnim poljem (v bližini kablom z visoko napetostjo),

- v bližini naprav, ki ustvarjajo radijske signale istega frekvenčnega pasu kot pri fotoaparatu: v bližini 1,5 GHz pasovnih mobilnih telefonov itd.

- Če pri snemanju slik postavko [GPS setting] nastavite na [On] in slike naložite na splet, se lahko zgodi, da bodo tretje osebe videle podatke o lokaciji snemanja. To lahko preprečite tako, da postavko [GPS setting] pred snemanjem nastavite na [Off]. [Podrobnosti]

Napake pri trianguliranju

- Pri premiku na drugo lokacijo nemudoma po vklopu fotoaparata se lahko zgodi, da fotoaparat ne bo nemudoma začel s trianguliranjem.

- Napaka zaradi položaja GPS satelitov
  Fotoaparat samodejno triangulira vašo trenutno lokacijo, ko fotoaparat sprejme radijske signale 3 ali več GPS satelitov. Napaka trianguliranja zaradi GPS satelitov lahko znaša okrog 10 m. Odvisno od okolice trenutne lokacije se lahko zgodi, da bo prišlo do večje napake trianguliranja. V tem primeru se lahko zgodi, da se vaša lokacija ne bo ujemala z lokacijo na zemljevidu.

- Napaka pri postopku trianguliranja
  Fotoaparat informacije o lokaciji pridobiva v več fazah. Med sprejemom informacije o lokaciji in zapisom informacije o lokaciji na sliki je kratka časovna razlika. Zaradi tega se lahko zapisana informacija o lokaciji razlikuje od natančne lokacije na zemljevidu, ki je bila pridobljena z GPS informacijami.

Omejena uporaba sistema GPS na letalu

- Med vzletom in pristajanjem letala postavko [Airplane Mode] nastavite na [On].

- Če ne želite posneti informacij o lokaciji, [GPS setting] nastavite na [Off].

Druge omejitve

- GPS funkcijo uporabite v skladu z lokalnimi pravili in predpisi.

Geografski koordinatni sistem

- Uporablja se geografski koordinatni sistem "WGS-84".

Nazaj na začetek